איגור פאישאו

**איגור גילרמה ברבוסה דה פאישאו** (בפורטוגזית: **Igor Guilherme Barbosa da Paixão**; נהגה: **[iˈɡɔʁ pajˈʃɐ̃w̃]**; נולד ב-28 ביוני 2000) הידוע בשם **איגור פאישאו**, הוא כדורגלן ברזילאי המשחק בעמדות החלוץ וקשר הכנף במרסיי מליגת העל הצרפתית.

## קריירה
### קוריטיבה
#### תחילת הקריירה
פאישאו נולד במקאפה שבמדינת אמאפה בברזיל. ב-2014 הצטרף למחלקת הנוער של המועדון קוריטיבה. לאחר 4 שנים במחלקת הנוער של המועדון, ב-26 באוקטובר 2018, חתם פאישאו על החוזה המקצועני הראשון שלו.

ב-27 בינואר 2019 ערך פאישאו הופעת בכורה בקבוצה הבוגרת כשנכנס כמחליף בתיקו 0–0 מול טולדו. במסגרת הגביע של מדינת פרנה. אך באפריל 2019, מאמן הקבוצה החדש אומברטו לוזר החזיר אותו לקבוצה עד גיל 20 של המועדון.

ב-11 ביוני 2019, חזר פאישאו לקבוצה הבוגרת של המועדון ששיחקה אז בליגת המשנה הברזילאית כשעלה כמחליף בניצחון 1–0 על גוארני. עד לסיום העונה הוא שותף בחמישה משחקים נוספים בליגה, כולם כמחליף, וסייע לקבוצתו להעפיל לליגה הבכירה.

#### השאלה ללונדרינה
ב-19 בינואר 2020, הושאל פאישאו ללונדרינה מהליגה הברזילאית השלישית עד לסיום העונה. עוד באותו היום ערך פאישאו הופעת בכורה במועדון ואף הבקיע את שער הניצחון בדקה ה-90 בניצחון 2–1 על PSTC. פאישאו עזר ללונדרינה להעפיל מהליגה השלישית לליגה השנייה, כבש 3 שערים ב-20 הופעות, וחזר לקוריטיבה בינואר 2021.

#### חזרה לקוריטיבה ופריצה
[ממוזער|242x242 פיקסלים| פאישאו חוגג שער במדי [קוריטיבה (כדורגל)|קוריטיבה ב-2022]]
בינואר 2021 כאמור שב פאישאו לקוריטיבה והחל לתפוס מקום בהרכב. ב-28 במרץ 2021, כבש את שער הבכורה שלו בקבוצה הבוגרת בניצחון 2–1 על קאסקבאל. ובסך הכול בעונת החזרה שלו לקוריטיבה הוא כבש 7 שערים ב-34 הופעות בליגה ועזר למועדון לשוב לליגה הבכירה. ב-7 בפברואר 2022, חידש פאישאו את חוזהו עד סוף 2024. פאישאו הפך לשחקן מוביל בקבוצה וכבש 4 שערים ב-18 הופעות עד אוגוסט. והחל לתפוס את תשומת ליבם של מועדונים מאירופה.

### פיינורד
ב-17 באוגוסט 2022 חתם פאישאו על חוזה לחמש שנים בפיינורד מליגת העל ההולנדית. ב-8 בספטמבר 2022 ערך פאישאו הופעת בכורה במועדון בהפסד 2–4 ללאציו במסגרת שלב הבתים של הליגה האירופית. שלושה ימים לאחר מכן ערך הופעת בכורה בליגה בניצחון 3–0 על ספרטה רוטרדם. וב-15 בינואר 2023, הוא הבקיע את שערו הראשון במועדון, כשהבקיע את השער הראשון בניצחון 3–0 על חרונינגן. כבר בעונתו הראשונה סייע פאישאו למועדון להשיב לעצמו את האליפות לאחר 6 שנים עקרות. כאשר פאישאו הבקיע 7 שערים ב-26 משחקים בליגה, כולל השער השלישי בניצחון 3–0 על גו אהד איגלס במשחק שהבטיח את האליפות. ואת עונת הבכורה שלו במועדון הוא סיים עם 9 שערים ב-37 הופעות בכל המסגרות. גם בעונתו השנייה במועדון המשיך פאישאו במגמת שיפור כשסיים את העונה עם 12 שערים ב-45 הופעות בכל המסגרות. ואף זכה עם הקבוצה בגביע ההולנדי. וב-2 בספטמבר 2024, זכה פאישאו בפרס שער העונה לעונת 2023/2024 על שערו נגד אוטרכט ב-31 במרץ 2024.

### מרסיי
ב-1 באוגוסט 2025 חתם באולימפיק מרסיי מליגת העל הצרפתית תמורת 35 מיליון אירו. ב-12 בספטמבר ערך פאישאו בכורה רשמית במדי מרסיי בניצחון 4–0 על לוריאן במסגרת הליגה. ב-30 בספטמבר כבש פאישאו שער בכורה במרסיי ואף השלים צמד בניצחון 4–0 על אייאקס במסגרת שלב הליגה בליגת האלופות.

## סטטיסטיקות קריירה
### מועדונים
**מעודכן ל-30 בספטמבר 2025**

## תארים
### קבוצתיים
**קוריטיבה**
* הגביע של מדינת פרנה: 2022

**פיינורד**
* ליגת העל ההולנדית: 2022/2023
* הגביע ההולנדי: 2023/2024 
* מגן יוהאן קרויף: 2024

### אישיים
* נבחרת החודש של הליגה ההולנדית: אפריל 2023 
* שער העונה בליגה ההולנדית: 2023/2024

## קישורים חיצוניים

## הערות שוליים

קטגוריה:כדורגלני קוריטיבה
קטגוריה:כדורגלני פיינורד
קטגוריה:כדורגלני אולימפיק מרסיי
קטגוריה:ספורטאים ברזילאים בהולנד
קטגוריה:ברזילאים שנולדו ב-2000
קטגוריה:חלוצי כדורגל ברזילאים
קטגוריה:כדורגלנים ברזילאים